Lav et referat af nedenstående tekst:

Tekst:
Der skal masser af brændstof til, når godt 100.000 skibe hvert år skal passere strædet mellem Nordjylland og Sverige. Det er derfor en drøm, der går i opfyldelse for Frederikshavn Havn, når man senere på ugen begynder at anlægge et LNG-anlæg (flydende naturgas, red.) på havnen. Anlægget betyder flere arbejdspladser i byen og flere skibsanløb i havnen. Og det glæder hanedirektøren. - Det er en stor glæde, at Frederikshavn Havn er valgt som lokation for en af de første LNG investeringer i Europa. Projektet omkring LNG produktion passer perfekt i vores strategi, hvor miljø spiller en stor rolle. Vi er overbeviste om, at dette projekt kan sætte Frederikshavn på landkortet, siger administrerende direktør på Frederikshavn Havn, Mikkel Seedorff Sørensen. Frederikshavn Havn har indgået en aftale med verdens næststørste bunkerselskab, Bunker Holding, der sammen med Kosan Crisplant vil opføre et LNG produktionsanlæg. Også borgmester Birgit Hansen klapper i hænderne. - Det er et kæmpeskridt for miljøet og for grøn energi. At skibene kan tanke LNG i Frederikshavn er medvirkende til at skabe fremtidens havn. Det sætter kommunen på verdenskortet, og kommer til at kunne mærkes i hele Frederikshavn Kommune, siger Birgit S. Hansen. EU’s svovldirektiv for skibsfart, der trådte i kraft for et år siden, indskærper miljøkravene til skibe, der anvender fuelolie. Direktivet tvinger derfor skibsfarten til at tænke i grøn energi, og det vil få flere skibe til at lægge om til LNG, som ikke udleder svovl og partikler, lyder vurderingen. Arbejdet med etableringen går i gang i denne uge, og anlægget er efter planen klar til brug i slutningen af næste år, senest foråret 2018.

Referat:
Frederikshavn Havn rykker op i første energiklasse, når havnen bliver hjemsted for et LNG-anlæg, der skal omdanne naturgas til flydende brændstof.